CELEX: 32006D0600
Language: el
Date: 2006-09-04 00:00:00
Title: 2006/600/ΕΚ: Απόφαση της Επιτροπής, της 4ης Σεπτεμβρίου 2006 , για τoν καθορισμό των κατηγοριών επιδόσεων ορισμένων δομικών προϊόντων σε εξωτερική πυρκαγιά όσον αφορά τα πανό για στέγες τύπου σάντουιτς διπλής στρώσης με μεταλλική επικάλυψη [κοινοποιηθείσα υπό τον αριθμό Ε(2006) 3883]   (Κείμενο που παρουσιάζει ενδιαφέρον για τον ΕΟΧ)

7.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 244/24
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Σεπτεμβρίου 2006
   για τoν καθορισμό των κατηγοριών επιδόσεων ορισμένων δομικών προϊόντων σε εξωτερική πυρκαγιά όσον αφορά τα πανό για στέγες τύπου σάντουιτς διπλής στρώσης με μεταλλική επικάλυψη
   [κοινοποιηθείσα υπό τον αριθμό Ε(2006) 3883]
   (Κείμενο που παρουσιάζει ενδιαφέρον για τον ΕΟΧ)
   (2006/600/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/106/ΕΟΚ, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 20 παράγραφος 2,
   Εκτιμώντας τα ακόλουθα:
   
               (1)
            
            
               Η οδηγία 89/106/ΕΟΚ προβλέπει ότι, για να λαμβάνονται υπόψη τα διαφορετικά επίπεδα προστασίας για τα δομικά έργα σε εθνικό, περιφερειακό ή τοπικό επίπεδο, μπορεί να είναι αναγκαία η θέσπιση στα ερμηνευτικά έγγραφα κατηγοριών που αντιστοιχούν στην επίδοση των προϊόντων όσον αφορά κάθε βασική απαίτηση. Τα εν λόγω έγγραφα έχουν δημοσιευτεί ως «Ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ (2)».
            
         
               (2)
            
            
               Όσον αφορά τη βασική απαίτηση πυρασφάλειας, στο ερμηνευτικό έγγραφο αριθ. 2 παρατίθεται μία σειρά αλληλένδετων μέτρων τα οποία καθορίζουν από κοινού τη στρατηγική για την πυρασφάλεια η οποία μπορεί να αναπτυχθεί με διάφορους τρόπους στα κράτη μέλη.
            
         
               (3)
            
            
               Στο ερμηνευτικό έγγραφο αριθ. 2, ως ένα από τα μέτρα αυτά, προσδιορίζεται ο περιορισμός της εκδήλωσης πυρκαγιάς καθώς και της εξάπλωσης φωτιάς και καπνού σε μια δεδομένη περιοχή με περιορισμό της συμβολής των δομικών προϊόντων στην πλήρη ανάπτυξη πυρκαγιάς.
            
         
               (4)
            
            
               Ο βαθμός αυτού του περιορισμού μπορεί να εκφραστεί μόνο με διαφορετικούς βαθμούς επίδοσης της αντίστασης των προϊόντων στη φωτιά κατά την τελική χρήση τους.
            
         
               (5)
            
            
               Ως εναρμονισμένη λύση, θεσπίστηκε σύστημα κατηγοριών με την απόφαση 2001/671/ΕΚ της Επιτροπής της 21ης Αυγούστου 2001 για την εφαρμογή της οδηγίας 89/106/ΕΚ όσον αφορά την ταξινόμηση των στεγών και επικαλύψεων στεγών ανάλογα με τις επιδόσεις τους σε εξωτερική πυρκαγιά (3).
            
         
               (6)
            
            
               Στην περίπτωση ορισμένων δομικών προϊόντων, είναι αναγκαία η χρήση της ταξινόμησης που καθορίζεται στην απόφαση 2001/671/ΕΚ.
            
         
               (7)
            
            
               Οι επιδόσεις ορισμένων στεγών και επικαλύψεων στεγών όσον αφορά την αντίστασή τους σε εξωτερική πυρκαγιά, κατά την έννοια της ταξινόμησης που προβλέπεται στην απόφαση 2001/671/ΕΚ, είναι επαρκώς τεκμηριωμένες και γνωστές στους υπευθύνους για θέματα πυρασφάλειας στα κράτη μέλη ώστε να μην απαιτούνται δοκιμές για τη συγκεκριμένη παράμετρο επιδόσεων.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα δομικά προϊόντα που ικανοποιούν όλες τις απαιτήσεις της παραμέτρου επιδόσεων αντίστασης σε εξωτερική πυρκαγιά χωρίς να απαιτούνται περαιτέρω δοκιμές καθορίζονται στο παράρτημα.
   Άρθρο 2
   Οι ειδικές κατηγορίες που πρέπει να εφαρμόζονται σε διαφορετικά δομικά προϊόντα, στο πλαίσιο της ταξινόμησης όσον αφορά τις επιδόσεις αντίστασης σε εξωτερική πυρκαγιά που εγκρίθηκε με την απόφαση 2001/671/ΕΚ, παρατίθενται στο παράρτημα της παρούσας απόφασης.
   Άρθρο 3
   Τα προϊόντα ταξινομούνται σε συνάρτηση με την τελική τους χρήση, εφόσον είναι γνωστή.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Σεπτεμβρίου 2006.
      
         
            Για την Επιτροπή
         
         Günter VERHEUGEN
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      (2)  ΕΕ C 62 της 28.2.1994, σ. 1.
   
      (3)  ΕΕ L 235 της 4.9.2001, σ. 20.
   
      ΠΑΡΑΡΤΗΜΑ
      Στον πίνακα του παρόντος παραρτήματος απαριθμούνται τα δομικά προϊόντα που ικανοποιούν όλες τις απαιτήσεις της παραμέτρου επιδόσεων αντίστασης σε εξωτερική πυρκαγιά χωρίς να απαιτούνται περαιτέρω δοκιμές.
      Πίνακας
      ΚΑΤΗΓΟΡΙΕΣ ΠΑΝΟ ΓΙΑ ΣΤΕΓΕΣ ΤΥΠΟΥ ΣΑΝΤΟΥΙΤΣ ΔΙΠΛΗΣ ΣΤΡΩΣΗΣ ΜΕ ΜΕΤΑΛΛΙΚΗ ΕΠΙΚΑΛΥΨΗ ΑΝΑΛΟΓΑ ΜΕ ΤΙΣ ΕΠΙΔΟΣΕΙΣ ΑΝΤΙΣΤΑΣΗΣ ΣΕ ΕΞΩΤΕΡΙΚΗ ΠΥΡΚΑΓΙΑ
      
                  Προϊόν (1)
                  
               
               
                  Στοιχεία προϊόντος
               
               
                  Ελάχιστη πυκνότητα υλικού του πυρήνα
               
               
                  Κατηγορία (2)
                  
               
            
                  Πανό για στέγες τύπου σάντουιτς με επικάλυψη από χάλυβα, ανοξείδωτο χάλυβα ή αλουμίνιο
               
               
                  Σύμφωνα με το EN 14509 (1)
                  
               
               
                  PUR 35 kg/m3
                  
                  ή
               
               
                  BROOF (t1)
               
            
                  MW (μεμβράνες) 80 kg/m3
                  
                  ή
               
               
                  BROOF (t2)
               
            
                  MW (πλάκες πλήρους εύρους) 110 kg/m3
                  
               
               
                  BROOF (t3)
               
            
            
         (1)  Πανό με εξωτερική μεταλλική επικάλυψη μορφοποιημένης διατομής με:
      
                  —
               
               
                  ελάχιστο πάχος 0,4 mm για επικαλύψεις χάλυβα και ανοξείδωτου χάλυβα·
               
            
                  —
               
               
                  ελάχιστο πάχος 0,9 mm για επικαλύψεις αλουμινίου·
               
            
                  —
               
               
                  σε κάθε επιμήκη αρμό μεταξύ δύο πανό, επικάλυψη της εξωτερικής μεταλλικής επικάλυψης που εκτείνεται εγκαρσίως προς τη στεφάνη και τουλάχιστον 15mm προς τα κάτω στην αντίθετη πλευρά της στεφάνης, ή μεταλλικό προστατευτικό κάλυμμα που καλύπτει τελείως τη στεφάνη του αρμού, ή υπερυψωμένη μόνιμη μεταλλική ραφή κατά μήκος του αρμού·
               
            
                  —
               
               
                  σε κάθε εγκάρσιο αρμό μεταξύ δύο πανό, επικάλυψη της εξωτερικής μεταλλικής επικάλυψης τουλάχιστον 75 mm·
               
            
                  —
               
               
                  εξωτερική επικάλυψη προστασίας που αποτελείται από χρώμα βαφής PVC που απλώνεται σε υγρή κατάσταση, μέγιστου ονομαστικού πάχους ξηράς μεμβράνης 0,200 mm, με PCS ίσο ή μικρότερο από 8,0 MJ/m2 και μέγιστη ξηρά μάζα 300 g/m2·
                  ή οποιοδήποτε λεπτό χρώμα βαφής που καλύπτει λιγότερο από το προαναφερόμενο·
               
            
                  —
               
               
                  ελάχιστη κατηγορία πυραντοχής D-s3, d0 χωρίς προστασία των ακμών σύμφωνα με το EN 13501-1·
               
            
         (2)  Κατηγορία όπως προβλέπεται στον πίνακα του παραρτήματος της απόφασης 2001/671/ΕΚ.
      Επεξήγηση των χρησιμοποιούμενων συμβόλων: PUR = πολυουρεθάνη· MW = ορυκτοβάμβακας· PVC = χλωριούχο πολυβινύλιο· PCS = ολικό θερμικό δυναμικό.